CELEX: 32011R0157
Language: hu
Date: 2011-02-21 00:00:00
Title: A Bizottság 157/2011/EU rendelete ( 2011. február 21. ) az 1290/2005/EK tanácsi rendelet részletes alkalmazási szabályainak megállapításáról szóló 884/2006/EK rendeletnek a közraktározási műveletek keretében felmerült intervenciós kiadások finanszírozása tekintetében történő módosításáról

22.2.2011   
            
            
               HU
            
            
               Az Európai Unió Hivatalos Lapja
            
            
               L 47/1
            
         A BIZOTTSÁG 157/2011/EU RENDELETE
   (2011. február 21.)
   az 1290/2005/EK tanácsi rendelet részletes alkalmazási szabályainak megállapításáról szóló 884/2006/EK rendeletnek a közraktározási műveletek keretében felmerült intervenciós kiadások finanszírozása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 42. cikkére,
   mivel:
   
               (1)
            
            
               A 884/2006/EK bizottsági rendelet (2) 4. cikke (1) bekezdésének b) pontja értelmében a termékek felvásárlásához, értékesítéséhez vagy bármilyen más átengedéséhez kapcsolódó fizikai műveletek során felmerülő kiadások az Európai Mezőgazdasági Garanciaalapból (EMGA), egységes átalányösszegek alapján kerülnek finanszírozásra. Ezenkívül az említett rendelet 4. cikke (1) bekezdésének c) pontja értelmében a termékek felvásárlásához, értékesítéséhez vagy bármely más átruházásához nem feltétlenül kapcsolódó fizikai műveletek során felmerülő kiadások finanszírozása az EMGA-ból, átalányösszegek vagy nem átalányalapon megállapított összegek alapján történik.
            
         
               (2)
            
            
               Az egyértelműség érdekében célszerű a 884/2006/EK rendelet 4. cikkének (1) bekezdésében meghatározni, hogy az EMGA-ból finanszírozott kiadások között bizonyos feltételek mellett szerepelhetnek a tagállam területén kívüli vagy belüli szállításból vagy az exportálásból eredő költségek is. E kiadások finanszírozását indokolt a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (az egységes közös piacszervezésről szóló rendelet) (3) 195. cikkének (2) bekezdésében megállapított eljárás szerinti jóváhagyástól függővé tenni.
            
         
               (3)
            
            
               A 884/2006/EK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a mezőgazdasági alapok bizottságának véleményével,
            
         ELFOGADTA EZT A RENDELETET:
   1. cikk
   A 884/2006/EK rendelet 4. cikkének (1) bekezdése a c) pont után a következő ca) ponttal egészül ki:
   
               „ca)
            
            
               az 1234/2007/EK rendelet 195. cikkének (2) bekezdésében megállapított eljárás szerint jóváhagyandó, a tagállam területén kívüli vagy belüli szállításból vagy az exportálásból eredő kiadásokat átalányösszegek vagy nem átalányalapon megállapított összegek alapján;”.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 209., 2005.8.11., 1. o.
   
      (2)  HL L 171., 2006.6.23., 35. o.
   
      (3)  HL L 299., 2007.11.16., 1. o.